CELEX: 62020CN0088
Language: mt
Date: 2020-02-20 00:00:00
Title: Kawża C-88/20: Talba għal deċiżjoni preliminari mressqa mit-Tribunal correctionnel de Bordeaux (Franza) fl-20 ta’ Frar 2020 – Procureur de la République vs ENR Grenelle Habitat SARL, EP, FQ

11.5.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 161/36
            
         
      Talba għal deċiżjoni preliminari mressqa mit-Tribunal correctionnel de Bordeaux (Franza) fl-20 ta’ Frar 2020 – Procureur de la République vs ENR Grenelle Habitat SARL, EP, FQ
      (Kawża C-88/20)
      (2020/C 161/47)
      Lingwa tal-kawża: il-Franċiż
      
         Qorti tar-rinviju
      
      Tribunal correctionnel de Bordeaux
      
         Partijiet fil-kawża prinċipali
      
      
         Rikorrent: Procureur de la République
      
         Konvenuti: ENR Grenelle Habitat SARL, EP, FQ
      
         Domandi preliminari
      
      
                  1
               
               
                  L-Artikolu 50 tal-Karta tad-Drittijiet Fundamentali tal-Unjoni Ewropea, interpretat fid-dawl tal-Artikolu 4 tal-Protokoll Nru 7 tal-Konvenzjoni Ewropea għall-Protezzjoni tad-Drittijiet tal-Bniedem u tal-Libertajiet Fundamentali u fid-dawl tal-ġurisprudenza tal-Qorti Ewropea tad-Drittijiet tal-Bniedem relatata ma’ dan, jipprekludi kumulu ta’ proċeduri kriminali u amministrattivi ta’ natura kriminali li jkollhom bħala suġġett fatt materjali uniku (telefonati mhux mitluba) b’azzjoni kriminali taħt żewġ klassifikazzjonijiet differenti?
               
            
                  2)
               
               
                  Jekk tingħata risposta fl-affermattiv, li jimplika proċedura kriminali waħda għall-istess fatt, l-Artikolu 49 tal-Karta tad-Drittijiet Fundamentali tal-Unjoni Ewropea, li jistabbilixxi l-prinċipji ta’ legalità u ta’ proporzjonalità tar-reati u tal-pieni, interpretat fid-dawl tad-drittijiet u tal-libertajiet tal-Konvenzjoni Ewropea għall-Protezzjoni tad-Drittijiet tal-Bniedem u tal-Libertajiet Fundamentali u fid-dawl tal-ġurisprudenza tal-Qorti Ewropea tad-Drittijiet tal-Bniedem relatata ma’ dan, ma jeżiġix li l-kundizzjonijiet u l-kriterji għal proċedura waħda jkunu ddefiniti minn qabel, b’teħid inkunsiderazzjoni, b’mod partikolari, tal-gravità tal-ksur?
               
            
                  3)
               
               
                  Jekk tingħata risposta fin-negattiv, li jimplika kumulu ta’ proċeduri kriminali, l-Artikolu 49 tal-Karta tad-Drittijiet Fundamentali tal-Unjoni Ewropea, li jistabbilixxi l-prinċipji ta’ legalità u ta’ proporzjonalità tar-reati u tal-pieni, interpretat fid-dawl tad-drittijiet u tal-libertajiet tal-Konvenzjoni Ewropea għall-Protezzjoni tad-Drittijiet tal-Bniedem u tal-Libertajiet Fundamentali u fid-dawl tal-ġurisprudenza tal-Qorti Ewropea tad-Drittijiet tal-Bniedem relatata ma’ dan, ma jeżiġix li dan il-kumulu ta’ proċeduri kriminali u amministrattivi ta’ natura kriminali għal fatt materjali uniku (telefonati mhux mitluba) jiġi limitat għall-każijiet l-iktar serji u, f’dan il-każ, li l-kriterji ta’ gravità jiġu ddefiniti minn qabel?